שחיתות שלטונית מתעוררת הן בתפקידים פוליטיים והן בתפקידים ביורוקרטיים. מידת השחיתות מגוונת לעתים בהתאם למידת ההתארגנות. אף על פי ששחיתות שלטונית מקדמת פעילויות פליליות כגון סחר בסמים, הלבנת הון וזנות, היא אינה מוגבלת לפעילויות אלו בלבד. למטרות של הבנת הבעיה ותכנון הפתרון, חשוב לשמור על השחיתות השלטונית ועבירות אחרות ברורות בצורה אנליטית.
כמו כן, השחיתות השלטונית מערערת את פיתוח של הכלכלה באמצעות יצירה של סילוף וחוסר יעילות ניכרת. עבור מגזר הפרטי, השחיתות מעלה את העלות העסקית באמצעות תשלומים לא חוקיים, עלות ניהול משא ומתן עם הפקידים, והסיכון של פריצת הסכמים או חשיפה. יש הטוענים כי שחיתות שלטונית חוסכת בעלויות באמצעות קיצוץ בביורוקרטיה, אולם ישנה הסכמה כללית כי זמינות אמצעי השוחד גורמת לפקידים להמציא כללים ועיכובים חדשים. במקומות בהם שחיתות שלטונית מנפחת את העלות העסקית, היא גם מעוותת את שדה המשחק, מגוננת על חברות ומונעת מהם תקשורת עם מתחריה, ובכך מתקבלות חברות לא יעילות.
פוליטיקאים בדמוקרטיה נמצאים בעמדה רגישה, בשל הצורך לחזר אחר תרומות כספיות עבור מסעי הבחירות שלהם. תמיכה של פוליטיקאי בעמדות גופים שסייעו למימון מסע הבחירות שלו תביא להכרח לרינונים בדבר קשרי הון-שלטון. תומכי הפוליטיקאים יצהירו כי אם מושאי תמיכתם פועלים לטובת הצדדים המממנים, הרי שזהו צירוף מקרים בלבד. מנגד, תעלה התהייה מדוע גופים אלו מממנים פוליטיקאים אם הם לא מקבלים דבר בתמורה? במקרים רבים נוהגים תאגידים עסקיים, במיוחד הגדולים בהם, לתמוך בכל המפלגות או המתמודדים העיקריים, לעתים תוך מתן יחס מועדף לאחד על פני השאר.
מדד תפיסת השחיתות - טבלה עולמית משווה באתר המכון הישראלי לדמוקרטיה.
גד ברזילי, קשרים או כישורים? על הגיונותיה של הפרוטקציה והמאבקים בה - ניגוד עניינים במרחב הציבורי. עורכים: דפנה ברק-ארז, דורון נבות, מרדכי קרמניצר, המכון הישראלי לדמוקרטיה. 2009.
ניסים כהן, שחיתות שלטונית במערכת הבריאות - התופעה והקשריה, ביטחון סוציאלי 84 (נובמבר 2010), עמ' 79-104.
דורון נבות, 2008. שחיתות פוליטית, המכון הישראלי לדמוקרטיה.
תוכנית מחקר בנושא השחיתות השלטונית בישראל במכון הישראלי לדמוקרטיה.
Englishالعربيةکوردیی ناوەندیEspañolفارسیFrançaisGalegoहिन्दी한국어МонголPolskiPortuguêsRomânăதமிழ்ไทยاردو中文	עריכת קישורים	נערך לאחרונה ב־03:47, 28 באוקטובר 2015.